ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 222-வது நாள்: 60 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டு, முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 60 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
இன்றிரவு 7 மணி அளவில் வெளியான தற்காலிக அறிக்கையின் படி, 66 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன. இன்றைய தினத்திற்கான இறுதி அறிக்கைகள் இன்று பின்னரவில் நிறைவு செய்யப்படும்.
இதுவரை ஒட்டுமொத்தமாக சுகாதார பணியாளர்களில் 10355095 பேருக்கு முதல் டோசும், 8270913 பேருக்கு இரண்டாவது டோசும், முன்கள பணியாளர்களில் 18311679 பேருக்கு முதல் டோசும், 12774285 பேருக்கு இரண்டாவது டோசும், 18-44 வயதுப் பிரிவினரில் 227378071 பேருக்கு முதல் டோசும், 22221573 பேருக்கு இரண்டாவது டோசும், 45-59 வயதுப் பிரிவினரில் 125227082 பேருக்கு முதல் டோசும், 50558615 பேருக்கு இரண்டாவது டோசும், 60 வயதுக்கு மேற்பட்டவர்களில் 84432720 பேருக்கு முதல் டோசும், 42895238 பேருக்கு இரண்டாவது டோசும் என மொத்தம் 465704647 முதல் டோசுகளும் 136720624 இரண்டாவது டோசுகளும் வழங்கப்பட்டுள்ளன.
இன்று மட்டும் , சுகாதார பணியாளர்களில் 742 பேருக்கு முதல் டோசும், 19152 பேருக்கு இரண்டாவது டோசும், முன்கள பணியாளர்களில் 1990 பேருக்கு முதல் டோசும், 60555 பேருக்கு இரண்டாவது டோசும், 18-44 வயதுப் பிரிவினரில் 3432703 பேருக்கு முதல் டோசும், 998964 பேருக்கு இரண்டாவது டோசும், 45-59 வயதுப் பிரிவினரில் 868543 பேருக்கு முதல் டோசும், 570492 பேருக்கு இரண்டாவது டோசும், 60 வயதுக்கு மேற்பட்டவர்களில் 368377 பேருக்கு முதல் டோசும், 300819 பேருக்கு இரண்டாவது டோசும் என மொத்தம் 4672355 முதல் டோசுகளும் 1949982 இரண்டாவது டோசுகளும் வழங்கப்பட்டுள்ளன.
கொவிட்-19 இடமிருந்து மக்களை காப்பாற்றக்கூடிய கருவியாக தடுப்புமருந்து வழங்கல் இருப்பதால், உயர்மட்ட அளவில் அது தொடர்ந்து ஆய்வு செய்யப்பட்டு, கண்காணிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749031
-----
(Visitor Counter : 146
எரிசக்தி அமைச்சகம்
ராய்கார்-புகலூர் உயர் அழுத்த நேரடி மின்சார முதல் அலகு வர்த்தக செயல்பாட்டுக்கு வந்தது
1500 மெகாவாட் திறனுள்ள ராய்கார்-புகலூர் உயர் அழுத்த நேரடி மின்சார பகிர்மான திட்டத்தின் முதல் அலகு வர்த்தக செயல்பாட்டுக்கு வந்ததாக பவர்கிரிட் நிறுவனம் அறிவித்துள்ளது.
சத்தீஸ்கரில் உள்ள ராய்காரில் இருந்து தமிழ்நாட்டில் உள்ள புகலூர் வரை 1,765 கிலோமீட்டர்களுக்கு மின்சாரத்தை எடுத்து செல்வது இந்தத் திட்டத்தின் நோக்கமாகும்.
எரிசக்தி அமைச்சகத்தின் கீழ் இயங்கும் மகாரத்னா நிறுவனமான பவர்கிரிட் கார்ப்பொரேஷன், இந்த அமைப்பின் மூலம் 1500 மெகாவாட் மின்சாரம் மேற்கு பிராந்தியத்தில் இருந்து தெற்குக்கு நம்பகமான மற்றும் தரமான முறையில் கொண்டு வரப்படும் என்று செய்தி குறிப்பு ஒன்றில் தெரிவித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652545
(Visitor Counter : 112
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.51 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.51 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.10 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862400
உள்நாட்டு விமானப் போக்குவரத்து அமைச்சகம்
நாடு முழுக்க மக்களுக்கு அத்தியாவசிய மருந்துகள் கிடைக்கச் செய்வதில் அரசும் விமானப் போக்குவரத்து துறையும் உத்தரவாதம்
கோவிட்-19 நோய்த்தொற்றுக்கு எதிரான இந்தியாவின் நடவடிக்கைகளுக்கு ஆதரவு அளிப்பதில் சிவில் விமானப் போக்குவரத்து மற்றும் விமானப் போக்குவரத்துத் துறை உறுதி தெரிவித்துள்ளது. மருந்துகளையும், சரக்குகளையும் இந்தியாவுக்குள்ளும், வெளிநாடுகளுக்கும் குறைந்த செலவில், சிறப்பான முறையில் கொண்டு போய் சேர்த்திருப்பதன் மூலம் இந்தத் துறை சேவையாற்றி வருகிறது. `உயிர்காக்கும் உடான்' விமான சேவைகளை சிவில் விமானப் போக்குவரத்து அமைச்சகம் இயக்கி வருகிறது. கோவிட்-19க்கு எதிரான இந்தியாவின் நடவடிக்கைகளுக்கு ஆதரவு அளிக்கும் வகையில், அணுகுதல் வசதியில்லாத தொலைதூரப் பகுதிகளுக்கு அத்தியாவசிய மருந்துகள் இதன் மூலம் கொண்டுபோய் சேர்க்கப்பட்டுள்ளன. ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் விமான நிறுவனங்களின் உயிர்காக்கும் உடான் விமான சேவையில் 227 விமானப்பயணங்கள் மேற்கொள்ளப்பட்டுள்ளன. இவற்றில் ஏர் இந்தியா, அலையன்ஸ் ஏர் நிறுவனங்களின் 138 பயணங்கள் மூலம் சுமார் 407.40 டன்கள் அளவுக்கு சரக்குகள் கையாளப்பட்டுள்ளன. இதுநாள் வரையில் உயிர்காக்கும் உடான் விமானச் சேவைகள் மூலம் 2,20,129 கிலோமீட்டர் அளவுக்கு வான்வழிப்பயணம் மேற்கொள்ளப்பட்டுள்ளது. அத்தியாவசிய மருந்துகளை, எளிதில் அணுகமுடியாத தொலைதூரப் பகுதிகளுக்கு தொடர்ந்து கிடைக்கச் செய்வதில், கோவிட் போர் வீரர்களாக இவர்கள் கடினமாக உழைத்து வருகின்றனர்.
(|
|
பயணித்துள்ள தொலைவு
|
|
2,20,129 கிலோ மீட்டர்கள்
|
|
12.04.2020 அன்று கையாளப்பட்ட சரக்குகள்
|
|
29.90 டன்கள்
|
|
12.04.2020 வரையில் கையாளப்பட்ட மொத்த சரக்குகள்
|
|
377.50 + 29.90 = 407.40 டன்கள்
பழங்குடியினர் நலத்துறை அமைச்சகம்
“வெளிப்படும் வட-கிழக்கு இந்தியா: கைவினைப் பொருள்களில் திட்டமிட்ட மற்றும் வளர்ச்சிக்கான அவசியம்” என்ற தலைப்பில் ஷில்லாங் ஐ.ஐ.எம். ஏற்பாடு செய்திருந்த இணையவழிக் கருத்தரங்கை திரு.அர்ஜுன் முன்டா தொடங்கிவைத்தார்.
ஷில்லாங் இந்திய மேலாண்மைக் கழகத்தின்  டாக்டர். ஏ.பி.ஜெ. அப்துல்கலாம் கொள்கை ஆராய்ச்சி மற்றும் பகுப்பாய்வு மையத்தின் சார்பில் ஏற்பாடு செய்யப்பட்டிருந்த, பழங்குடியினர் குறித்த, “வெளிப்படும் வட-கிழக்கு இந்தியா: கைவினைப் பொருள்களில் திட்டமிட்ட மற்றும் வளர்ச்சிக்கான அவசியம்” என்ற தலைப்பிலான இணையவழிக் கருத்தரங்கை மத்திய பழங்குடியினர் நலத்துறை அமைச்சர் திரு.அர்ஜுன் முன்டா இன்று  தொடங்கி வைத்தார்.
தொடக்க உரையாற்றிய திரு.அர்ஜுன் முன்டா, இந்தியாவின் பாரம்பரிய வாழ்க்கை முறை மிகவும் கலைநயம் மற்றும் புதுமைத் திறன் வாய்ந்தது என்றார். ஆனால், சந்தைப்படுத்துதல் மேலாண்மையில் உள்ள குறைபாடு காரணமாக, சர்வதேச சந்தையில் நமக்கு உரிய இடம் கிடைக்கவில்லை. வடகிழக்கு மாநிலங்களில் விளையும் மூங்கில்களைப் பயன்படுத்தி தரமான ஊதுபத்திகள் தயாரிப்பதன் மூலம், இறக்குமதிச் சுமையை குறைக்க முடியும் என்று அவர் குறிப்பிட்டார். பகவான் கணேசா-வின்  பல்வேறு விதமான சிலைகள் இறக்குமதி செய்யப்படுவதைச் சுட்டிக்காட்டிய அவர், அதை விட மேலும் கலைநயமிக்க சிலைகளைத் தயாரிக்கும் திறன் நம்மிடம் இருப்பதாகவும் தெரிவித்தார். நம்நாட்டிலிருந்து இரும்புத் தாது பெருமளவு ஏற்றுமதி செய்யப்படும் நிலையில், தரமான எஃகு இரும்பு நமக்கு கிடைக்காததால், மிகச்சிறிய வீட்டு உபயோகப் பொருளான நகம் வெட்டும் சாதனம் கூட நம் நாட்டில் தயாரிக்கப்படவில்லை என்றும் அவர் கூறினார். வடகிழக்குப் பிராந்தியத்தில் உள்ள அனைத்து மாநிலங்களும், தரமான இயற்கை வேளாண் பொருள்களை உற்பத்தி செய்யும் இயற்கைப் பொருள் மாநிலங்களாக எளிதில் மாற முடியும் என்றும் அவர் தெரிவித்தார்.
நம் நாட்டிலுள்ள கைவினைஞர்களின் மனநிலையை மாற்றி, அவர்களின் திறனை மேம்படுத்தி, அவர்களை தொழில் முனைவோராக மாற்ற வேண்டும் எனவும் அவர் வலியுறுத்தினார். திறன் மேம்பாடு தான் தற்போதைய தருணத்தில் மிகவும் அவசியம். முறையான செயல்திட்டம் இல்லாததால் தரமற்றப் பொருள்களை, அதிக விலைக்கு வாங்க வேண்டியிருப்பதைச் சுட்டிக்காட்டிய அவர், நமது சந்தைத் தேவைகளை ஈடுகட்டுவதற்கான சரியான செயல்திட்டத்தை வகுப்பது அவசியம் என்றார். கைவினைக் கலைஞர்களின் தொழில்திறனை மேம்படுத்துவதில் நாம் உரிய கவனம் செலுத்த வேண்டும். நமது கைவினைக் கலைஞர்களின் உற்பத்திப் பொருள்களுக்ககான சர்வதேச சந்தை வாய்ப்புகளை நாம் ஆராயவேண்டும். நமது கைவினைஞர்களால் தயாரிக்கப்படும் பொருள்கள், குறைந்த விலையில் மிகவும் தரமானவையாகவும், பார்ப்பதற்கு அழகாகவும், காண்போரை ஈர்க்கக் கூடியவையாகவும் இருக்கவேண்டும் என்றும் அவர் தெரிவித்தார்.
அந்நியப் பொருள்களை அதிகளவில் சார்ந்திருக்கும் நிலையைக் குறைப்பதுடன், நமது கைவினைஞர்களுக்கான சர்வதேச சந்தை வாய்ப்புகளைக் கண்டறிய, இந்திய மேலாண்மைக் கழகம்  போன்ற நிறுவனங்கள் முக்கியமான பங்காற்ற வேண்டும் எனவும் மத்திய அமைச்சர் வலியுறுத்தினார். சாதாரண கைவினைஞர்களை, பெருந்தொழில் நிறுவனங்களோடு பிணைப்பை ஏற்படுத்த முயற்சிக்குமாறும் அவர் கேட்டுக் கொண்டார்.
புவி அறிவியல் அமைச்சகம்
தென்மேற்குப் பருவமழை, மேற்கு மத்திய மற்றும் வடக்கு வங்கக் கடலின் சிலபகுதிகளில் மேலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்கு பருவமழை மேற்கு மத்திய மற்றும் வடக்கு வங்கக் கடலின் சில பகுதிகளில் மேலும் முன்னேறியுள்ளது.
- பருவமழையின் வடஎல்லை, கார்வார், ஷிமோகா, தும்குரு, சித்தூர், சென்னை ஆகிய இடங்கள் வழியாகச் செல்கிறது.
- மத்திய அரபிக் கடலின் சில பகுதிகள், கோவா, மகாராஷ்டிராவின் சில பகுதிகள், கர்நாடகா மற்றும் ராயலசீமாவின் சில பகுதிகள், தமிழ்நாட்டின் எஞ்சியுள்ள பகுதிகள், ஆந்திரப்பிரதேசத்தின் கடலோரப் பகுதி மற்றும் தெலங்கானாவின் சில பகுதிகள், வங்கக் கடலின் மத்திய வடக்குப் பகுதிகள், வடகிழக்கு மாநிலங்களின் சில பகுதிகள் ஆகியவற்றில் அடுத்த இரண்டு நாட்களில் தென்மேற்கு பருவமழை மேலும் முன்னேறுவதற்கான சாதகமான சூழ்நிலை உருவாகிக் கொண்டுள்ளது.
- மகாராஷ்டிரா, கர்நாடகா மற்றும் தெலங்கானாவின் சில பகுதிகள், ராயலசீமாவின் சில பகுதிகள், ஆந்திரப்பிரதேசத்தின் கடலோரப் பகுதி ஆகியவற்றிலும், வங்கக் கடலின் சில பகுதிகளிலும் மற்றும் வடகிழக்கு மாநிலங்கள், சிக்கிம், ஒடிசாவின் சில பகுதிகள் மற்றும் மேற்கு வங்கத்தில் கங்கை நதிப்பகுதி ஆகியவற்றிலும் தென்மேற்கு பருவமழை, அடுத்த 48 மணி நேரத்தில் மேலும் முன்னேறுவதற்கான சாதகமான சூழல் உருவாகியுள்ளது.
----
(Visitor Counter : 126
விவசாயத்துறை அமைச்சகம்
குஜராத்தின் ஆனந்தில் உலகத்தரம் வாய்ந்த கலைத் தேன் பரிசோதனை ஆய்வகம் திறக்கப்பட்டது
குஜராத் ஆனந்தில் தேசிய பால்வள மேம்பாட்டு வாரியம்  நிறுவிய 'உலகத் தரம் வாய்ந்த கலைத் தேன் பரிசோதனை ஆய்வகத்தை' மத்திய வேளாண் மற்றும் உழவர் நலத்துறை அமைச்சர் திரு நரேந்திர சிங் தோமர் இன்று தேசிய தேனீ வாரியத்தின்  ஆதரவுடன் காணொளிக்காட்சி மூலம் மத்திய மீன்வளத்துறை, கால்நடைப் பராமரிப்பு மற்றும் பால்வளத்துறை அமைச்சர் திரு. கிரிராஜ் சிங், திரு பர்ஷோட்டம் ரூபாலா மற்றும் திரு. கைலாஷ் சவுத்ரி, மத்திய வேளாண் மாநில அமைச்சர்கள் டாக்டர். சஞ்சீவ் குமார் பாலியன், மத்திய மாநில அமைச்சர்  மற்றும் வேளாண்மை, ஒத்துழைப்பு, விவசாய நலத்துறை, மீன்வளத் துறை, கால்நடைப் பராமரிப்பு மற்றும் பால்வளத்துறையின் மூத்த அதிகாரிகள் முன்னிலையில் திறந்து வைத்தார்.
இந்த சந்தர்ப்பத்தில், விவசாயிகளின் வருமானத்தை அதிகரிப்பதில் அரசாங்கம் உறுதி பூண்டுள்ளதாகவும், தேனீ வளர்ப்பு நிறுவனம் விவசாயிகளின் வருமானத்தை ஈடுசெய்வதில் முக்கிய பங்கு வகிக்க வேண்டும் என்றும் மத்திய வேளாண்மை மற்றும் விவசாய நலத்துறை அமைச்சர் தெரிவித்தார்.
விஞ்ஞான தேனீ வளர்ப்பு மூலம் அதிக மதிப்புள்ள தேன் மற்றும் தேனீ தயாரிப்புகளை உற்பத்தி செய்ய, பயிற்சி அளிப்பதில் கவனம் செலுத்த வேண்டியதன் அவசியத்தை திரு. தோமர் தெரிவித்தார், மேலும் நிலமில்லாத விவசாயிகள், குறைவான தொழிலாளர்களை கொண்டு தேனீக்கள் வளர்ப்பதன் மூலம் விவசாயிகள் கூடுதல் வருவாய் ஈட்ட விழிப்புணர்வை ஏற்படுத்துவதே தேனீ வளர்ப்பு நிறுவனத்தின் நோக்கம் என்றார். வேளாண்மை, ஒத்துழைப்பு மற்றும் உழவர் நலத்துறை தேசிய தேனீ வளர்ப்பு மற்றும் தேன் இயக்கத்திற்கு  2 வருட காலத்திற்கு ஒப்புதல் அளித்துள்ளதாக அவர் தெரிவித்தார்.
தேசிய பால்வள மேம்பாட்டு வாரியம், தேசிய தேனீ வாரியம், காதி மற்றும் கிராமத் தொழில்துறைக் கழகம், கொள்கை வகுப்பாளர்கள், விவசாயிகள் மற்றும் தேனீ வளர்ப்பவர்கள் தங்கள் குறிப்பிடத்தக்க பங்களிப்பை வழங்கியதற்கும், இந்த முயற்சியில் தொடர்ந்து ஆதரவளித்ததற்காகவும் மத்திய வேளாண் அமைச்சர் பாராட்டு தெரிவித்தார்.
இந்நிகழ்ச்சியில் பேசிய மத்திய மீன்வளத்துறை, கால்நடைப் பராமரிப்பு மற்றும் பால்வளத்துறை அமைச்சர் திரு. கிரிராஜ் சிங், தேன் உற்பத்தியில் கலப்படம் ஒரு பெரிய பிரச்சினையாகவும், அதிக பிரக்டோஸ் சோளம் சிரப் அல்லது அரிசி, மரவள்ளிக்கிழங்கு, கரும்பு மற்றும் பீட்ரூட் சிரப் ஆகியவற்றால் தேன் கலப்படம் செய்யப்படுவதாகவும், அவை விலை மலிவாக இருப்பதுடன், இயற்பியல்-வேதியியல் பண்புகளில் தேனை ஒத்திருக்கிறது என்றும் தெரிவித்தார். இதுபோன்ற விஷயங்களில் கவனம் செலுத்துவதன் மூலம் நாட்டில் ‘இனிப்புப் புரட்சியைக் கொண்டு வரும் பிரதமருக்கு அவர் நன்றி தெரிவித்தார்.
இந்திய உணவுப் பாதுகாப்பு மற்றும் தர நிர்ணய ஆணையம்  அறிவித்த அளவுருக்களின் அடிப்படையில், தேசிய பால்வள மேம்பாட்டு வாரியம்  இந்த உலகத்தரம் வாய்ந்த ஆய்வகத்தை அனைத்து வசதிகளுடன் அமைத்து சோதனை முறைகள் / நெறிமுறைகளை உருவாக்கியுள்ளது, அவை சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியத்தின் . அங்கீகாரம் பெற்றவை இப்போது இந்திய உணவுப் பாதுகாப்பு மற்றும் தர நிர்ணய ஆணையம்  தேன், தேன் மெழுகு மற்றும் ராயல் ஜெல்லியின் புதிய தரங்களை அறிவித்துள்ளது.
தேசிய பால்வள மேம்பாட்டு வாரியம்  நடத்தி வரும் ‘அறிவியல் தேனீ உற்பத்தி குறித்த இரண்டு நாட்கள் ஆன்லைன் பயிற்சித் திட்டத்தையும்’ மத்திய வேளாண் அமைச்சர் திறந்து வைத்ததுடன், மேலும் அந்த திட்டத்தில் பங்கேற்றதற்காக பயிற்சியாளர்களுக்கு பாராட்டுக்களையும் தெரிவித்தார்.
பாதுகாப்பு அமைச்சகம்
கடற்படை பணியாளர் தலைமை அதிகாரியாக வைஸ் அட்மிரல் தினேஷ் கே.திரிபாதி பதவிஏற்பு
கடற்படை பணியாளர் தலைமை அதிகாரியாக வைஸ் அட்மிரல் திணேஷ் கே திரிபாதி இன்று(ஜூன் 1ம் தேதி பொறுப்பேற்றார். இவர் கடந்த 1985ம் ஆண்டு கடற்படையில் சேர்ந்தார். இவர் தகவல் தொடர்பு மற்றும் மின்னணு போர் முறையில் நிபுணர். இவர் கடற்படையின் முன்னணி கப்பல்களில் தவகல் தொடர்பு அதிகாரியாகவும், மின்னணு போர்முறை அதிகாரியாகவும் பணியாற்றியுள்ளார். ஐஎன்எஸ் மும்பை போர்க்கப்பலில் நிர்வாக அதிகாரியாகவும் பணியாற்றியுள்ளார்.
வெல்லிங்டனில் உள்ள பாதுகாப்பு படை அதிகாரிகள் பயிற்சி கல்லூரியில் பயின்ற இவர், திம்மையா பதக்கம் பெற்றவர். நியூபோர்ட் ரோதே தீவில் உள்ள அமெரிக்க கடற்படை போர் கல்லூரியிலும் இவர் பயிற்சி பெற்று, மதிப்பு மிக்க ராபர்ட் பேட்மேன் சர்வதேச விருதையும் பெற்றுள்ளார்.
அறிவியல் மற்றும் தொழில்நுட்பத்துறை
ஐதராபாத்தில் சூரிய வெப்ப சாதனங்களின் பாகங்களை பரிசோதிக்கும் மையம்: இந்தியாவில் சூரிய எரிசக்தி துறைக்கு மேலும் ஊக்கம்
ஐதராபாத்தில் புதிதாக அமைக்கப்பட்டுள்ள செறிவூட்டப்பட்ட சூரிய வெப்பம் அடிப்படையிலான பரிசோதனை மையம், நாட்டில் சூரிய வெப்ப தொழில்துறையின் வளர்ச்சிக்கு உதவும்.
இதன் மூலம் சூரிய வெப்ப கருவிகளின் பாகங்களான சோலார் ரிசீவர் ட்யூப்புகள், வெப்ப பரிமாற்ற திரவங்கள், செறிவூட்டப்பட்ட கண்ணாடிகள் ஆகியவற்றின் திறன் மற்றும் செயல்பாடுகளை பரிசோதிக்க முடியும்.
இந்த சோதனை மையத்தை, தூள் உலோகம் மற்றும் புதிய பொருட்களுக்கான சர்வதேச மேம்பட்ட ஆராய்ச்சி மையம்  அமைத்தது. இது அறிவியல் மற்றும் தொழில்நுட்ப துறையின் கீழ் செயல்படும் தன்னாட்சி மையம். இது சூரிய வெப்ப கருவிகளின் பாகங்களை மதிப்பீடு செய்யும்.
இது தொடர்பாக, மலிவுவிலை சோலார் ரிசீவர் ட்யூப்புகள், பிரதிபலிக்காத கண்ணாடி கவர்கள், நானோ தெர்மிக் திரவங்கள் மற்றும் நீடித்து உழைக்கக் கூடிய கண்ணாடிகள் உருவாக்கத்தில் ஏஆர்சிஐ பணியாற்றிக் கொண்டிருக்கிறது. இதன் மூலம் இந்தியாவில் சூரிய வெப்ப கருவிகளின் செயல்பாடு மேம்படும், விலை குறையும்.
உள்நாட்டில் உருவாக்கப்பட்ட சூரிய வெப்ப கருவி பாகங்களின் செயல்பாடு பற்றிய அறிக்கையை ஏஆர்சிஐ பரிசோதனை மையம் தெரிவிக்கிறது. இது தொழில்துறையை கவர்ந்துள்ளது. சமீபத்தில் பெங்களூரில் உள்ள எச்பிசிஎல் ஆராய்ச்சி மற்றும் மேம்பாட்டுமையம், ஏஆர்சிஐ-க்கு ஒரு திட்டத்தை வழங்கியது. உள்நாட்டில் தயாரிக்கப்பட்ட வெப்ப கடத்தல் திரவங்களை, உலகளவில் முன்னணியில் உள்ள தயாரிப்புடன் ஒப்பிட்டு மதிப்பீடு செய்வதுதான் அந்தப் பணி.
மேலும் விவரங்களுக்கு தொடர்பு கொள்க:
Dr.S.Sakthivel, Head, Centre for Solar Energy Materials, ARCI at ssakthivel[at]arci[dot]res[dot]in.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733436
----
(Visitor Counter : 204
சுற்றுச்சூழல் மற்றும் வனத்துறை அமைச்சகம்
உலக சுற்றுச்சூழல் தினத்தை முன்னிட்டு சென்னை ராயபுரம் மீன்பிடி துறைமுகத்தில் விழிப்புணர்வு முன்முயற்சி
நாடு முழுவதும் உள்ள லட்சக்கணக்கான மக்களிடையே சுற்றுச்சூழலின் முக்கியத்துவம் குறித்த விழிப்புணர்வை ஏற்படுத்துவதற்காக ஒவ்வொரு ஆண்டும் ஜூன் 5-ஆம் தேதி உலக சுற்றுச்சூழல் தினம் அனுசரிக்கப்படுகிறது. உலக சுற்றுச்சூழல் தினம் 2023ஐ ‘லைஃப்’ என்ற சுற்றுச்சூழலுக்கு உகந்த வாழ்க்கைமுறை இயக்கத்திற்கு அதிக முக்கியத்துவம் அளித்து கொண்டாட மத்திய சுற்றுச்சூழல், வனம் மற்றும் பருவநிலை மற்றத் துறை அமைச்சகம் முடிவு செய்துள்ளது. இந்நிலையில் உலக சுற்றுச்சூழல் தினத்தை முன்னிட்டு நாடு முழுவதும் பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது.
அந்த வகையில் நிலையான கடல்சார் மேலாண்மைக்கான தேசிய மையம், லைஃப் இயக்கத்தின் கருப்பொருட்களை ஊக்குவிக்கும் வகையிலான முன்முயற்சியை ராயபுரம் மீன்பிடி துறைமுகத்தில் மேற்கொண்டுள்ளது. வடசென்னையின் ராயபுரம் பகுதியில் உள்ள காசிமேட்டில் அமைந்துள்ள இந்த துறைமுகம், தமிழ்நாட்டின் பரபரப்பான மீன்பிடி முனையங்களுள் முக்கியமானது. லைஃப் இயக்க நிகழ்வின் ஒரு பகுதியாக என்4 கடற்கரையில் நடைபெற்ற கடற்கரை தூய்மை பணியில் 125 மீனவர்கள், 50 கல்லூரி மாணவர்கள் மற்றும் பெருநகர சென்னை மாநகராட்சியின் 25 ஊழியர்கள் உள்ளிட்டோர் பங்கேற்றனர்.
நிலையான கடல்சார் மேலாண்மைக்கான தேசிய மையம் மற்றும் பெருநகர சென்னை மாநகராட்சி ஊழியர்கள் மீனவர்களின் வசிப்பிடங்களில் இருந்து சுமார் 160 கிலோ நெகிழிக் கழிவுகளை சேகரித்தனர். இவற்றில் 70 கிலோ எடையுள்ள அப்புறப்படுத்தப்பட்ட மீன்பிடி வலைகள், ஒரு முறை பயன்படுத்தப்படும் நெகிழிக் கழிவுகள் உள்ளிட்டவை அடங்கும். மதிப்பு சங்கிலியை மேம்படுத்துவதற்காக சேகரிக்கப்பட்ட கழிவுகள் பெருநகர சென்னை மாநகராட்சி அதிகாரிகளிடம் ஒப்படைக்கப்பட்டன. மீன்பிடித் தொழிலில் பின்பற்ற வேண்டிய நிலையான மற்றும் தூய்மையான நடைமுறைகள் குறித்து நிலையான கடல்சார் மேலாண்மைக்கான தேசிய மைய பணியாளர்கள் மீனவ சமூகத்தினரிடம் எடுத்துரைத்தனர். கழிவுகளைக் கொட்டுவதற்கு எதிராகவும், நெகிழி மாசைக் குறைப்பதற்கும் நிகழ்ச்சியில் கலந்து கொண்டவர்கள் உறுதிமொழி ஏற்றனர்.
சுகாதாரம் மற்றும் குடும்ப நலத்துறை அமைச்சகம்
2025-ம் ஆண்டிற்குள் காசநோயை முடிவுக்குக் கொண்டுவருவதற்கான உத்திகள் குறித்த கூட்டத்திற்கு டாக்டர் பாரதி பிரவின் பவார் தலைமை வகித்தார்
காசநோயை 2025-ம் ஆண்டிற்குள் ஒழிப்பதற்கான உத்திகள் குறித்த ஆலோசனை கூட்டத்திற்கு மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று தலைமை வகித்தார்.
2025-க்குள் இந்தியாவில் காசநோயை ஒழிக்க பிரதமர் திரு நரேந்திர மோடியின் உறுதிப்பாட்டை மீண்டும் வலியுறுத்திய டாக்டர் பவார், “நாட்டில் காசநோயை முடிவுக்குக் கொண்டுவருவதற்கான காலக்கெடுவுக்கு இன்னும் 37 மாதங்கள் மட்டுமே உள்ளன. கொவிட்-19 காரணமாக ஏற்பட்ட பின்னடைவை சரிசெய்வதற்கும் அதற்கு அப்பால் செல்லவும் புதுமையான தீர்வுகளை நாம் கொண்டு வர வேண்டும்,” என்றார்.
காசநோயை ஒழிப்பதில் இந்தியாவின் உறுதி குறித்து பேசிய மத்திய இணை அமைச்சர், “இலவச விரைவு மூலக்கூறு கண்டறிதல் மற்றும் சிகிச்சைக்கான அணுகலை பெருந்தொற்றுக்கு இடையிலும் நாம் மேம்படுத்தினோம். காசநோயாளிகளுக்கு நிதி மற்றும் ஊட்டச்சத்து ஆதரவு தடையின்றி தொடர்ந்தது. சரியான நேரத்தில் கண்டறிதல், சிகிச்சையைப் பின்பற்றுதல் மற்றும் விளைவுகளில் குறிப்பிடத்தக்க முன்னேற்றங்களுக்கு தேசிய காசநோய் ஒழிப்புத் திட்டத்தால் மேற்கொள்ளப்பட்ட முயற்சிகள் வழிவகுத்தன,” என்றார்.
மேலும் பேசிய அவர், “சரியான நேரத்தில் நோயறிதல் மற்றும் உடனடி சிகிச்சை ஆகியவை காசநோயை போக்குவதற்கு முக்கியமாக அம்சங்களாக இருப்பதால், காசநோய் பராமரிப்பு மற்றும் தடுப்பு சேவைகளை விரைவுபடுத்தும் திட்டம் செயல்படுத்தப்படுகிறது. காசநோயை முடிவுக்குக் கொண்டுவருவதற்கான தேசிய திட்டத்தில் "தடுப்பு" என்ற பிரிவின் கீழ் காசநோய் தடுப்பு சிகிச்சைக்கு முன்னுரிமை அளிக்கப்பட்டுள்ளது,” என்றார்.
காசநோய் ஒழிப்புக்கான மத்திய அரசின் முயற்சிகளை எடுத்துரைத்த அவர், “விரிவான ஆரம்ப சுகாதார பராமரிப்பின் இன்றியமையாத பகுதியாக காசநோய் தற்போது மாற்றப்பட்டுள்ளதோடு, ஆயுஷ்மான் பாரத் திட்டத்துடனும் ஒருங்கிணைக்கப்பட்டுள்ளது. சமூதாயம் உட்பட பல்வேறு பங்குதாரர்களின் ஈடுபாட்டின் மூலம் காசநோய் சிகிச்சையை விரிவுபடுத்துவதன் வாயிலாக பாதிப்புகளை முன்கூட்டியே கண்டறிந்து, புதிய காசநோய் தொற்றுகள் தோன்றுவதைத் தடுப்பதே எங்கள் நோக்கம். இதையொட்டி நாடு முழுவதும் காசநோய் இல்லா இந்தியா இயக்கம் தொடங்கப்பட்டுள்ளது,” என்றார்.
புதிய காசநோய் எதிர்ப்பு மருந்துகள், புதிய விதிமுறைகள் மற்றும் திட்டங்கள் அறிமுகப்படுத்தப்பட்டதைக் குறிப்பிட்ட டாக்டர் பாரதி பிரவின் பவார், காசநோயை எதிர்த்துப் போராடுவதற்கான ஆராய்ச்சி மற்றும் மேம்பாட்டு முயற்சிகளைப் பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770477
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திரப் பிரதேச மாநிலம் திருப்பதியில் ரூ.2,900 கோடி மதிப்பிலான 3 தேசிய நெடுஞ்சாலைத் திட்டங்களுக்கு திரு நிதின் கட்கரி அடிக்கல் நாட்டினார்
ஆந்திரப் பிரதேச மாநிலம் திருப்பதியில் 87 கி.மீ. தூரத்திற்கு ரூ.2,900 கோடி மதிப்பிலான 3 தேசிய நெடுஞ்சாலைத் திட்டங்களுக்கு மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி அடிக்கல் நாட்டினார்.
இந்த நிகழ்ச்சியில் பேசிய அவர், இந்த திட்டங்களுக்கு பிரபலமான நேலாபட்டு பறவைகள் சரணாலயம், ஸ்ரீஹரிகோட்டா சத்தீஷ் தவான் விண்வெளி ஆய்வு மையம் போன்றவற்றுடன் இணைப்பு இருப்பதால் சுற்றுலாத்துறை ஊக்கமடையும் என்றார். இதன் மூலம் கணிசமான அளவு வேலைவாய்ப்புகள் உருவாகும் என்று எதிர்பார்ப்பதாகவும் அவர் தெரிவித்தார்.
திருப்பதியில் உள்ள ஏழுமலையான் கோயில் ஸ்ரீகாலஹஸ்தியில் உள்ள சிவாலயம் ஆகியவற்றுக்கு வருகை தரும் பக்தர்களின் பாதுகாப்பு மற்றும் வசதிகளையும் இந்த திட்டங்கள் மேம்படுத்தும் என்று அவர் தெரிவித்தார். பிரதமர் திரு நரேந்திர மோடி தலைமையின் கீழ் நாடு முழுவதும் விரைவான,தடையில்லாத, எரிசக்தி சேமிப்பு உள்ள போக்குவரத்திற்கு அரசு உறுதிபூண்டுள்ளது என்று திரு நிதின் கட்கரி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1939189
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் மற்றும் இயற்கை எரிவாயுவை வீட்டுக்கே விநியோகம் செய்தல், சர்வதேச சந்தையில் கச்சா எண்ணெய் கொள்முதல் உள்ளிட்ட அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
இந்தியன் ஆயில் கார்ப்பரேஷன், இந்துஸ்தான் பெட்ரோலியம் கார்ப்பரேஷன் மற்றும் பாரத் பெட்ரோலியம் கார்ப்பரேஷன் ஆகிய எண்ணெய் சந்தைப்படுத்துதல் நிறுவனங்கள் பெட்ரோல் மற்றும் இயற்கை எரிவாயு போன்ற பொருட்களை வீட்டுக்கே வந்து விநியோகம் செய்யும் திட்டம் எதுவும் இல்லை என்று தெரிவித்துள்ளன.
வாகனங்களில் வீடுகளுக்கு சென்று எரிபொருள் வழங்குவது அனுமதிக்கப்படவில்லை என்றும், குறிப்பிட்ட வர்த்தக வாடிக்கையாளர் தளங்களில் மட்டுமே விதிகள் மற்றும் பாதுகாப்பு நெறிமுறைகளுக்கு உட்பட்டு இந்த வசதி அளிக்கப்படுவதாகவும் அவை தெரிவித்துள்ளன.
சர்வதேச சந்தையில் கச்சா எண்ணெயின் விலை குறைந்ததை பயன்படுத்திக் கொண்டு, 16.71 மில்லியன் பீப்பாய் கச்சா எரிபொருளை இந்த வருடத்தின் ஏப்ரல் மற்றும் மே மாதங்களில் இந்தியா வாங்கியது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது.
அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பிரதமரின் ஏழைகள் நல்வாழ்வுத் திட்டத்தின் கீழ், பிரதமரின் உஜ்வால் திட்ட பயனாளிகளுக்கு ஏப்ரல் முதல் மூன்று மாதங்களுக்கு இலவச எரிவாயு உருளைகள் வழங்க முடிவெடுக்கப்பட்டு செயல்படுத்தப்பட்டது. இந்த திட்டம் 2020 செப்டம்பர் 30 வரை நீட்டிக்கப்பட்டுள்ளது.
தங்களால் விநியோகிக்கப்படும் எரிவாயு உருளைகள் இந்தியாவிலேயே தயாரிக்கப்பட்டவை என்றும் இவை இறக்குமதி செய்யப்படுவது இல்லை என்றும் எண்ணெய் சந்தைப்படுத்துதல் நிறுவனங்கள் தெரிவித்துள்ளன.
சர்வதேச சந்தையில் சமையல் எரிவாயு விலை ஏற்றத்தில் இருந்து நுகர்வோர்களை பாதுகாக்க இந்திய அரசு நடவடிக்கை எடுத்து வருகிறது.
மேலும் விவரங்களுக்கு :
https://pib.gov.in/PressReleasePage.aspx?PRID=1657203
(Visitor Counter : 143
அறிவியல் மற்றும் தொழில்நுட்பத்துறை
கழிவுகளில் இருந்து நார் உற்பத்தி செய்து வர்த்தகம் செய்வதற்கான புரிந்துணர்வு ஒப்பந்தத்தில் தனியார் நிறுவனத்துடன் தொழில்நுட்ப மேம்பாட்டு வாரியம் கையெழுத்து
இரண்டாம் கட்ட தூய்மை இந்தியா இயக்கத்தின் கீழ் கழிவுகளற்ற நகரத்தை உருவாக்கும் பிரதமரின் யோசனைக்கு இணங்க கழிவு மேலாண்மைத் துறையில் வர்த்தக நிலையில் உள்ள புதிய உள்நாட்டு தொழில்நுட்பங்களை உருவாக்கும் இந்திய நிறுவனங்களிடமிருந்து விண்ணப்பங்களை இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தொழில்நுட்ப மேம்பாட்டு வாரியம் வரவேற்றுள்ளது. இந்திய நகரங்களில் கழிவு இல்லாத நிலையை ஏற்படுத்தும் அதே வேளையில் தொழில்நுட்ப உதவியுடன் கழிவுகளில் இருந்து வருமானத்தை உருவாக்கவும் திட்டமிடப்பட்டுள்ளது.
இந்த முன்முயற்சியின் கீழ், முதல் ஒப்பந்தத்தில் தொழில்நுட்ப மேம்பாட்டு வாரியம் இன்று கையெழுத்திட்டது. தொழில்துறையில் பயன்படுத்தப்படும் சணல், ஆளி, தொட்டால் எரிச்சலூட்டும் தன்மை உள்ள தாவரம் போன்றவற்றின் விவசாய கழிவுகளிலிருந்து நார் உருவாக்கி அதனை வர்த்தகம் செய்வதற்கான ஒப்பந்தத்தில் புதுதில்லியில் உள்ள சாஹி ஃபாப் தனியார் நிறுவனத்துடன் இந்த வாரியம் ஒப்பந்தத்தில் கையெத்திட்டுள்ளது. திட்டத்தின் மொத்த மதிப்பீடான ரூ. 2.08 கோடியில், ரூ. 1.38 கோடியை அளிக்க வாரியம் முன் வந்துள்ளது.
இந்த நிகழ்வின் போது பேசிய தொழில்நுட்ப மேம்பாட்டு வாரியத்தின் செயலாளர் திரு ராஜேஷ் குமார் பதக், சாமானிய மனிதரின் வாழ்வை மேம்படுத்தவும், எளிதானதாக மாற்றும் நோக்கத்துடனும், உள்நாட்டிலேயே தயாரிக்கப்பட்ட புதுமையான தொழில்நுட்பங்களுக்கு உதவுவதில் வாரியம் முன்னோடியாக திகழ்வதாகக் குறிப்பிட்டார். பல்வேறு துறைகளில் ஏராளமான புத்தொழில் நிறுவனங்கள் இதுபோன்ற முயற்சியில் ஈடுபட்டு வருவதுடன் அவர்களது முயற்சிகளை நிறைவேற்ற நிதி உதவியை நாடி வருவதாகவும் அவர் தெரிவித்தார்.
----
AD/RB/KPG
(Visitor Counter : 93